जागरण संवाददाता, पौड़ी: सब कुछ ठीक रहा तो आने वाले दिनों में कोट ब्लॉक की सितोनस्यूं पट्टी आध्यात्मिक नगरी के रूप में मानचित्र पर नजर आएगी। देवल गांव स्थित लक्ष्मण मंदिर तथा फलस्वाड़ी गांव स्थित सीता माता का मंदिर यहां की पौराणिक पहचान को मानचित्र पर लाएगी। फिलवक्त जो कुछ देखने को मिल रहा है, सरकार ने इस पट्टी की आध्यात्मिक महत्ता को देखते हुए कार्ययोजना बनाने की दिशा में पहल शुरू कर दी है।

विकासखंड कोट स्थित लक्ष्मण मंदिर व सीता माता का मंदिर यहां की धार्मिक विरासत कही जा सकती है। लेकिन अपवाद को छोड़ दिया जाए तो इन धार्मिक महत्ता वाले स्थानों को मानचित्र पर लाने की दिशा में शायद ऐसा कुछ होता दिखा नहीं कि इसकी धार्मिक महत्ता से सभी रुबरु हो सकें। कुछ दिन पूर्व ही मुख्यमंत्री त्रिवेंद्र ¨सह रावत ने अपने पौड़ी आगमन पर सीता माता के मंदिर की महत्ता का उल्लेख किया, तो उम्मीदों को भी पंख लग गए। इसी कड़ी में प्रदेश के उच्च शिक्षा राज्यमंत्री (स्वतंत्र प्रभार) डॉ. धन ¨सह रावत तथा क्षेत्रीय विधायक मुकेश कोली देवल गांव स्थित लक्ष्मण मंदिर और फलस्वाड़ी गांव स्थित सीता मंदिर पहुंचे तथा उन्होंने ग्रामीणों से बातचीत भी की। डॉ. रावत ने बताया कि मुख्यमंत्री ने मंदिरों की महत्ता को देखते हुए इसे मानचित्र पर लाने की पहल की है। कहा कि ग्रामीणों के साथ बैठक भी की गई। उन्होंने कहा कि जल्दी ही इस क्षेत्र को आध्यात्मिक लिहाज से धार्मिक मानचित्र पर लाने की दिशा में प्रभावी कदम उठाए जाएंगे। इस मौके पर क्षेत्र प्रमुख सुनील ¨लगवाल, सुषमा रावत, मधु खुगशाल सहित दर्जनों की संख्या में ग्रामीण शामिल थे।

डाउनलोड करें जागरण एप और न्यूज़ जगत की सभी खबरों के साथ पायें जॉब अलर्ट, जोक्स, शायरी, रेडियो और अन्य सर्विस